नई दिल्ली: 'द कपिल शर्मा' शो' के होस्ट कपिल शर्मा और साथी कलाकार सुनील ग्रोवर के बीच कथित झगड़े में हर रोज नई बातें सामने आ रही हैं. इस कथित झगड़े में पहले कपित शर्मा ने ट्वीट कर सुनील ग्रोवर से माफी मांगी. इसके जवाब में सुनील ग्रोवर ने ट्वीट कर उन्हें दूसरों का सम्मान करने का पाठ पढ़ाया. पिछले दिनों खबर आई की कपिल शर्मा की हरकत के बाद कीकू शारदा को छोड़कर चंदन, सुनील ग्रोवर, अली अजगर और सुगंधा मिश्रा के शो छोड़ने की बात मीडिया में आई. इतना ही नहीं, इन कलाकारों की जगह शो में राजू श्रीवास्तव, राजू श्रीवास्तव, एहसान कुरैशी और सुनील पाल के आने की भी बातें सुर्खियां बनीं. इस पूरे माजरे पर गौर करें तो आपके जेहन में एक सवाल आएगा कि कहीं ये सब शो की पब्लिसिटी के लिए तो नहीं किया जा रहा? आइए इस कथित झगड़े के उन पहलुओं पर नजर डालें जो आपको कपिल शर्मा के पर्दे के पीछे के इरादे पर सोचने को मजबूर कर देगा.